*Likumprojekts*

**Grozījumi Alternatīvo ieguldījumu fondu un to pārvaldnieku likumā**

Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2013, 142., 192. nr.; 2015, 208. nr.; 2017, 75., 222. nr.) šādus grozījumus:

1. Papildināt 1. pantu ar 43. punktu šādā redakcijā:

“43) naudas tirgus fonds — alternatīvo ieguldījumu fonds, kuram piemēro Eiropas Parlamenta un Padomes 2017. gada 14. jūnija regulā (ES) Nr. 2017/1131 par naudas tirgus fondiem (turpmāk — Regula Nr. 2017/1131) noteiktās prasības.”

2. Izteikt 3. panta otro daļu šādā redakcijā:

“(2) Likums regulē arī šāda pārvaldnieka darbību:

1) pārvaldnieka, kas dibina un pārvalda Eiropas riska kapitāla fondu, ciktāl tā darbības noteikumus neregulē Eiropas Parlamenta un Padomes 2013. gada 17. aprīļa regula (ES) Nr. 345/2013 par Eiropas riska kapitāla fondiem (turpmāk — Regula Nr. 345/2013);

2) pārvaldnieka, kas dibina un pārvalda Eiropas sociālās uzņēmējdarbības fondu, ciktāl tā darbības noteikumus neregulē Eiropas Parlamenta un Padomes 2013. gada 17. aprīļa regula (ES) Nr. 346/2013 par Eiropas sociālās uzņēmējdarbības fondiem (turpmāk — Regula Nr. 346/2013);

3) pārvaldnieka, kas dibina un pārvalda Eiropas ilgtermiņa ieguldījumu fondu, ciktāl tā darbības noteikumus neregulē Eiropas Parlamenta un Padomes 2015. gada 29. aprīļa regula (ES) Nr. 2015/760 par Eiropas ilgtermiņa ieguldījumu fondiem (turpmāk — Regula Nr. 2015/760).

4) pārvaldnieka, kas dibina un pārvalda naudas tirgus fondu, ciktāl tā darbības noteikumus neregulē Regula Nr. 2017/1131.”

3. Izteikt 6. panta piekto daļu šādā redakcijā:

“(5) Papildus šā panta pirmajā daļā minētajiem tiesību aktiem pārvaldnieks, kas dibina un pārvalda “Eiropas riska kapitāla fondu”, ievēro Regulu Nr. 345/2013, pārvaldnieks, kas dibina un pārvalda “Eiropas sociālās uzņēmējdarbības fondu”, ievēro Regulu Nr. 346/2013, pārvaldnieks, kas dibina un pārvalda “Eiropas ilgtermiņa ieguldījumu fondu”, – Regulu Nr. 2015/760, bet pārvaldnieks, kas dibina un pārvalda “naudas tirgus fondu” – Regulu Nr. 2017/1131.”

4. Papildināt 9. panta piektajā daļā pēc skaitļa un zīmes “85.” ar zīmi un skaitli “, 86.1”.

5. Izslēgt 31. panta trešo daļu.

6. Izteikt 81. panta pirmo daļu šādā redakcijā:

“(1) Komisija ir atbildīga par tās licencēta pārvaldnieka un reģistrēta pārvaldnieka uzraudzību un turētājbankas uzraudzību. Komisija ir atbildīga arī par pārvaldnieka pārvaldē esoša dalībvalsts fonda vai ārvalsts fonda ieguldījumu daļu izplatīšanas uzraudzību Latvijā.”

7. Papildināt likumu ar jaunu 86.1 pantu šādā redakcijā:

“**86.1 pants. Ziņošana par iespējamiem un faktiskiem tiesību aktu pārkāpumiem**

(1) Par iespējamiem un faktiskiem šā likuma, uz šā likuma pamata izdoto Komisijas normatīvo noteikumu un Regulas Nr. 1286/2014 pārkāpumiemikviena persona var ziņot Komisijai.

(2) Komisija izveido un uztur efektīvu un uzticamu ziņošanas sistēmu, kas ietver vismaz šādus elementus:

1) kārtību, kādā tiek saņemti ziņojumi par pārkāpumiem un kādā veicama turpmākā rīcība;

2) saskaņā ar normatīvajiem aktiem par fizisko personu datu aizsardzību tādas personas datu aizsardzību, kura ziņo par pārkāpumu, kā arī tādas fiziskās personas aizsardzību, par kuru ir aizdomas par pārkāpuma izdarīšanu;

3) noteikumus par personas, kura ziņo par pārkāpumu, konfidencialitātes nodrošināšanu, izņemot gadījumu, kad šādu ziņu izpaušanu paredz tiesību akti.

(3) Kārtību*,* kādā tiek ziņots par iespējamiem un faktiskiem šā likuma, uz šā likuma pamata izdoto Komisijas normatīvo noteikumu un Regulas Nr. 1286/2014 pārkāpumiem un kādā Komisijā saņemtie ziņojumi tiek apstrādāti, nosaka Komisijas normatīvie noteikumi.

(4) Ziņošana, kuru saskaņā ar šā panta pirmo daļu veic persona par tās darbavietā izdarītiem šā likuma, uz šā likuma pamata izdoto Komisijas normatīvo noteikumu un Regulas Nr. 1286/2014 pārkāpumiem, nav uzskatāma par līgumā un jebkurā normatīvajā aktā noteiktā aizlieguma izpaust informāciju pārkāpumu, un persona nav atbildīga par šādu ziņošanu. Pret personu, kura ziņo par tās darbavietā izdarītiem šā likuma, uz šā likuma pamata izdoto Komisijas normatīvo noteikumu un Regulas Nr. 1286/2014 pārkāpumiem, nedrīkst vērst diskriminējošas vai citas netaisnīgas darbības.

(5) Pārvaldnieks, kas pārvalda alternatīvo ieguldījumu fondu, kura ieguldījuma daļas drīkst izplatīt arī tādam ieguldītājam, kas nav profesionāls ieguldītājs, izstrādā iekšējo procedūru, kas nosaka kārtību, kādā darbinieki tam ziņo par Regulas Nr. 1286/2014 pārkāpumiem pārvaldniekā.”

8. Izteikt 90. panta astoto daļu šādā redakcijā:

“(8) Par Regulas Nr. 345/2013, Regulas Nr. 346/2013 un Regulas Nr. 2017/1131 pārkāpumiem Komisija izsaka brīdinājumu pārvaldniekam vai uzliek soda naudu no 14 000 līdz 142 300 *euro* un nosaka termiņu, kādā pārvaldniekam jānovērš konstatētais pārkāpums.”

Likums stājas spēkā 2018. gada 21. jūlijā.

Finanšu ministre D. Reizniece-Ozola

G.Davidovičs

67083931, gunvaldis.davidovics@fm.gov.lv